
הנדון: בקשתך לקבלת מידע לפי חוק חופש המידע, התשנ"ח-1998

1. לאחר שבחנו את הבקשה שבסימוכין לפי חוק חופש המידע התשנ"ח-1998, לקבלת  מידע על אודות הליכים  מנהליים – עתירות על ועדת השחרורים, הריני משיבה לך שהחלטנו לקבלה באופן חלקי ולמסור לך את המידע המבוקש. 

2. מצורף בזה המידע המבוקש לשנת 2020: 
	מחוז
	תוצאת סגירה
	כמות

	 צפון
	התקבל/ התקבל חלקית
	23

	 צפון
	נדחה
	25

	 צפון
	נמחק
	27

	 חיפה
	התקבל/ התקבל חלקית
	9

	 חיפה
	נדחה
	18

	 חיפה
	נמחק
	10

	 חיפה
	נסגר טכנית
	2

	 מרכז
	התקבל/ התקבל חלקית
	49

	     מרכז
	נדחה
	51

	     מרכז
	נמחק
	82

	     מרכז
	נסגר טכנית
	1

	מרכז
	עיכוב בוררות/ אחר
	1

	ירושלים
	נדחה
	2

	דרום
	התקבל/ התקבל חלקית
	25

	דרום
	נדחה
	34

	דרום
	נמחק
	41

3. לעניין בקשתך לקבלת מידע אודות כמות העתירות המוגשות נגד ועדת השחרורים על ידי יועמ"ש (פרקליטות), אשיב כי אין לנו אפשרות להפריד בין העתירות שהוגשו על ידי האסיר לבין העתירות שהוגשו על ידי הפרקליטות. 

מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 

למעלה מן הצורך, ובלי להידרש לקיומם של סייגים אחרים שבחוק הואיל והמידע המבוקש אינו ברשותנו, כאמור, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק. 

4. כנגד החלטה זו, ניתן להגיש עתירה מנהלית בתוך 45 יום לבית המשפט לעניינים  מנהליים בירושלים. 

5. אנו לרשותך ככל שיידרש. 


